SET สัปดาห์หน้า Rebound แนวรับ 1,560 แนวต้าน 1,589
ตลาดหุ้นไทยสัปดาห์ที่ผ่านมาปรับฐานลงตามภูมิภาค และสวนความคาดหมายของที่คาดว่าตลาดจะดีดขึ้นหลังสงกรานต์ จากความผันผวนของตลาดเงินระยะสั้นเนื่องจาก UK ประกาศยุบสภาและเลือกตั้งใหม่ไว้กว่าที่ตลาดคาด
24 เม.ย. 2560

Weekly outlook : Rebound แนวต้าน 1,583/1,589จุด แนวรับ 1,565/1,560 จุด
บล.โนมูระ พัฒนสิน ระบุในบทวิเคราะห์ว่า ตลาดหุ้นไทยสัปดาห์ที่ผ่านมาปรับฐานลงตามภูมิภาค และสวนความคาดหมายของที่คาดว่าตลาดจะดีดขึ้นหลังสงกรานต์ จากความผันผวนของตลาดเงินระยะสั้นเนื่องจาก UK ประกาศยุบสภาและเลือกตั้งใหม่ไว้กว่าที่ตลาดคาด ประกอบกับความกังวลของตลาดต่อภาวะ NPL ที่ยังเพิ่มขึ้น/ลดลงรายตัวในกลุ่มธนาคาร แต่อย่างไรก็ตาม ผลประกอบการกลุ่มธนาคารรวมยังมีภาพเชิงบวกจากการตั้งสำรองที่น่าจะลดลงตลอดทั้งปี ขณะที่สัญญาณการฟื้นตัวของสินเชื่อน่าจะมีทิศทางที่ดีขึ้นในช่วงถัดไป ช่วยประคองกลุ่ม โดยช่วงถัดไปจะเป็นการรายงานงบของกลุ่มภาคการผลิตน่าจะส่งสัญญาณฟื้นตัวต่อเนื่องผสานมุมมองบวกของ Nomura ประเมินตลาดหุ้น ASEAN เชิงบวก ว่า ภาพ 4 ปีที่ผ่านมาที่ Underperform ตลาดหุ้นอื่นๆ ในกลุ่ม Asia Ex Japan ค่อนข้างมาก จากค่าเงินดอลล่าร์ที่แข็งค่าไว้ราคาสินค้าโภคภัณฑ์ตกต่ำความไม่แน่นอนทางการเมืองและปรับเปลี่ยนโครงสร้างภายใน จากนี้ไปจะผ่อนคลายลง
มุมมอง Nomura ประเมินว่า ASEAN จะกลับมาโดดเด่น (Outperform) ได้อีกครั้งในช่วง 3-6 เดือนข้างหน้านี้ โดยมีปัจจัยหนุนจากการเข้าสู่วงจรขาขึ้นของกลุ่มสินค้าโภคภัณฑ์ และกลุ่มเทคโนโลยีฟื้นตัว ขณะที่ค่าเงินดอลล่าร์คาดจะเริ่มพักตัวชะลอการแข็งค่า คาดจะกระตุ้น Fund Flow ไหลจาก DM เข้าสู่ EM รอบใหม่ ส่งผลบวกต่อการฟื้นตัวของตลาด ASEAN ปรับตัวขึ้น จึงคาด SET จะฟื้นตัวในสัปดาห์นี้ (24 – 28 เม.ย.) ในกรอบแนวต้าน 1,583/1,589 จุด และแนวรับ 1,565/1,560 จุด
&lt;&lt;&lt;คลิกเพื่อดูรายละเอียด&gt;&gt;&gt;